ET Euroopa Liidu Teataja L 98/32

KOMISJONI OTSUS,

16. veebruar 2005,

millega Euroopa Ühenduse nimel kiidetakse heaks Euroopa Ühenduse ja Kanada valitsuse vahelise elusloomade ja loomsete saadustega kauplemise sanitaarmeetmeid käsitleva kokkuleppe lisade muudatused

(teatavaks tehtud numbri K(2005) 336 all)

(EMPs kohaldatav tekst)

(2005/306/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. detsembri 1998. aasta otsust elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid käsitleva kokkuleppe sõlmimise kohta Euroopa Ühenduse ja Kanada valitsuse vahel, (1) eriti selle artikli 4 kolmandat lõiku,

ning arvestades järgmist:

(1) Euroopa Ühenduse ja Kanada valitsuse vahel sõlmitud elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid käsitleva kokkuleppega (edaspidi “kokkulepe”) on ette nähtud võimalus sanitaarmeetmete samaväärsuse tunnistamiseks pärast seda, kui eksportiv osapool on objektiivselt tõendanud, et tema meetmed on samal tasemel importiva osapoole asjakohase kaitsetasemega. Samaväärsuse kindlaksmääramine Kanadaga viidi läbi ja lõpetati veisespermat käsitlevate loomade tervishoiu meetmete osas ning sealiha käsitlevate rahvatervise meetmete osas. Samaväärsus on kehtestatud vastastikkuse alusel.

(2) Kanadast Euroopa Liitu eksporditava sealiha tapaeelset ja -järgset kontrolli käsitlevate sätete samaväärsuse osas tuleb turustamiseks ettenähtud sigade määratlus ja muud hügieeninõuded läbi vaadata uute Euroopa Liidu toiduhügieeni määruste kohaldamisel. Samuti vaadatakse Euroopa Liidust Kanadasse eksporditava sealiha samaväärsuse osas läbi teatavad sätted Kanada lihainspektsiooni käsitleva määruse muutmisel.

(3) Kokkuleppe ühine korralduskomitee andis oma 16. ja 17. veebruari 2004 istungil välja soovituse veisesperma ja sealiha samaväärsuse kindlaksmääramise kohta. Samal istungil soovitas komitee ajakohastada kokkuleppe lisades sisalduvaid viiteid EL ja Kanada õigusaktidele. 16. ja 17. juuli 2003 istungil andis komitee välja soovituse, mis põhineb hiljuti Kanada õigusaktidesse tehtud muudatustel, jätta välja kokkuleppe V lisa joonealuse märkuse B I jaotise lõige 2, milles käsitletakse külmutatud kala hoiuruumides olevaid automaatseid temperatuuri salvestusseadmeid ning töötlemisruumides käte abita kasutatavaid kraanikausse. Samal kohtumisel andis komitee välja soovituse, mis põhineb ühenduse kogemusel teatud Kanada kalade ja Kanadast pärit kalatoodetega ning loomade heaolu kaalutlustel, et vähendada nende partiide puhul EÜ identsuskontrolle ja füüsiliste impordikontrollide sagedust.

(4) Kõnealuste soovituste tulemusel on asjakohane muuta kokkuleppe V lisa ja VIII lisa vastavaid osi.

(5) Kokkuleppe artikli 16 lõike 3 kohaselt lepitakse lisadesse tehtavates muudatustes kokku lepinguosaliste vahel teadete vahetamise teel.

(6) Kõnealused muudatused peavad olema ühenduse poolt heaks kiidetud.

(7) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Vastavalt Euroopa Ühenduse ja Kanada valitsuse vahelise, elusloomade ja loomsete saadustega kauplemisel rakendatavaid sanitaarmeetmeid käsitleva kokkuleppe artikli 16 alusel loodud ühise korralduskomitee poolt tehtud soovitustele kiidetakse ühenduse nimel heaks kõnealuse kokkuleppe V ja VIII lisa muudatused. Kanada valitsusega sõlmitud kokkulepet sisaldava kirjavahetuse tekst, sealhulgas kokkuleppe lisadesse tehtavad muudatused, on lisatud käesolevale otsusele.

Artikkel 2

Tervishoiu ja tarbijakaitse peadirektoraadi peadirektor on volitatud kirjavahetuse teel sõlmitud kokkuleppele alla kirjutama, et muuta see ühendusele siduvaks.

Artikkel 3

Käesolev otsus on adresseeritud liikmesriikidele.

Brüssel, 16. veebruar 2005 Komisjoni nimel komisjoni liige Markos KYPRIANOU

(1) EÜT L 71, 18.3.1999, lk 1.

KIRJAVAHETUSE TEEL SÕLMITUD KOKKULEPE

Kanada valitsusega Euroopa Ühenduse ja Kanada valitsuse vahel elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid käsitleva kokkuleppe V lisa ja VIII lisa muutmise kohta

Brüssel, 7. märts 2005

Lugupeetud härra,

Pidades silmas Euroopa Ühenduse ja Kanada valitsuse vahel 17. detsembril 1998. aastal Ottawas sõlmitud elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid käsitleva kokkuleppe, edaspidi “kokkulepe”, artikli 16 lõikeid 2 ja 3, on mul au kokkuleppe artikli 16 lõike 1 alusel loodud ühise korralduskomitee soovituste kohaselt esitada järgmised muudatusettepanekud kokkuleppe V ja VIII lisas:

1. Kokkuleppe V lisa spermat käsitleva punkti 3 tabel asendatakse I liite tabeliga.

2. Kokkuleppe V lisa värsket liha käsitleva punkti 6 tabel asendatakse II liite tabeliga.

3. Kokkuleppe V lisa joonealune märkus A asendatakse III liite tekstiga.

4. Kokkuleppe V lisa joonealuse märkuse B I jaotise 2 lõige jäetakse välja.

5. Kokkuleppe VIII lisa asendatakse IV liite tekstiga.

Lõpetuseks on mul au teha ettepanek, et kui käesolev kiri ja selle liited on Teie valitsusele vastuvõetavad, siis moodustaks käesolev kiri koos Teie kinnitusega kokkuleppe muuta Euroopa Ühenduse ja Kanada vahelist kokkulepet, mis jõustub Teie vastamise kuupäeval.

Austatud härra, palun võtke vastu minu sügavaim lugupidamine.

Euroopa Ühenduse nimel Tervishoiu ja tarbijakaitse peadirektoraadi peadirektor Robert MADELIN

Brüssel, 15. märts 2005

Lugupeetud härra,

mul on au teatada, et sain kätte teie 7. märtsi 2005. aasta kirja, mille sisu on järgmine:

“Lugupeetud härra,

Pidades silmas Euroopa Ühenduse ja Kanada valitsuse vahel 17. detsembril 1998. aastal Ottawas sõlmitud elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid käsitleva kokkuleppe, edaspidi “kokkulepe”, artikli 16 lõikeid 2 ja 3, on mul au kokkuleppe artikli 16 lõike 1 alusel loodud ühise korralduskomitee soovituste kohaselt esitada järgmised muudatusettepanekud kokkuleppe V ja VIII lisas:

1. Kokkuleppe V lisa spermat käsitleva punkti 3 tabel asendatakse I liite tabeliga.

2. Kokkuleppe V lisa värsket liha käsitleva punkti 6 tabel asendatakse II liite tabeliga.

3. Kokkuleppe V lisa joonealune märkus A asendatakse III liite tekstiga.

4. Kokkuleppe V lisa joonealuse märkuse B I jaotise 2 lõige jäetakse välja.

5. Kokkuleppe VIII lisa asendatakse IV liite tekstiga.

Lõpetuseks on mul au teha ettepanek, et kui käesolev kiri ja selle liited on Teie valitsusele vastuvõetavad, siis moodustaks käesolev kiri koos Teie kinnitusega kokkuleppe muuta Euroopa Ühenduse ja Kanada vahelist kokkulepet, mis jõustub Teie vastamise kuupäeval.”

Mul on au kinnitada, et ülaltoodu on minu valitsusele vastuvõetav ning et Teie kiri, käesolev vastus ja lisatud liited, mille tekstid on võrdselt autentsed nii inglise kui prantsuse keeles, koos moodustavad kokkuleppe muuta Euroopa Ühenduse ja Kanada vahelist kokkulepet, mis vastavalt Teie ettepanekule jõustub käesoleva kirja kuupäeval.

Austatud härra, palun võtke vastu minu sügavaim lugupidamine.

Kanada valitsuse nimel Kanada suursaadik Euroopa Liidu juures Jeremy KINSMAN

I LIIDE

“3. Sperma Kaup Euroopa Ühenduse eksport Kanadasse Kanada eksport Euroopa Ühendusse Kaubandustingimused Samaväärsus Eritingimused Tegevus Kaubandustingimused Vastavus Eritingimused Tegevus EÜ standardid Kanada standardid Kanada standardid EÜ standardid Loomatervishoid — Veised 88/407/EMÜ Loomatervishoiuseadus ja määrused, Jah 1 Seemendusjaam on kliiniliselt vaba paratuberkuloosist EÜ taotleb, et Kanada vaataks läbi eritingimuse, mille kohaselt seemendusjaam peab olema kliiniliselt vaba paratuberkuloosist. Loomatervishoiuseadus ja määrused 88/407/EMÜ 94/577/EÜ Jah 1 Kunstliku viljastamise programmi 2004. aasta märtsi versiooni 15.4.1 jaotise veiste ensootilist leukoosi (VEL) käsitlev alajaotis 1.5.6 ja veiste infektsioosset rinotrahheiiti (VIR) käsitlev alajaotis 3.6.6 Kanada taotleb, et EÜ: I põhjendaks nõuet, et kõik heakskiidetud keskustes olevad pullid peavad olema VIR/VEL seronegatiivsed. lubamise tingimused Menetluskorra käsiraamat, jaotis 15 — Lambad/kitsed 92/65/EMÜ Loomatervishoiuseadus ja määrused, E Kanada kavatseb kehtestada üldised tingimused. Loomatervishoiuseadus ja määrused, 92/65/EMÜ Jah 3 Kanada taotleb, et EÜ: I ühtlustaks kauplemise loomatervishoiu tingimusi impordil; II tühistaks nõude mükoplasma testideks (veiste puhul); III aktsepteeriks piirkondadeks jaotamist lammaste katarraalse palaviku ja episootilise hemorraagia puhul ning tühistaks testide nõude; IV ajakohastaks testide nõude MV/CAE puhul vastavalt ELISAle; V tühistada nõue kogumisjärgse MV/CAE testi kohta. lubamise tingimused menetluskorra käsiraamat, jaotis 15 — Sead 90/429/EMÜ Loomatervishoiuseadus ja määrused, lubamise tingimused E EÜ taotleb, et Kanada: I vaataks läbi leptospiroosi seronegatiivsuse nõude; II kehtestaks üldised tingimused. Loomatervishoiuseadus ja määrused, 90/429/EMÜ 2002/613/EÜ E Joonealune märkus E Kanada taotleb, et EÜ: I ühtlustaks impordi kolmandatest riikidest; II vaataks läbi nõude testida kõiki kulte sigade katku ja Aujeszky haiguse suhtes. menetluskorra käsiraamat, jaotis 15 — Koerad 92/65/EMÜ Loomatervishoiuseadus ja määrused E EÜ taotleb, et Kanada kehtestaks üldised tingimused. Loomatervishoiuseadus ja määrused 92/65/EEC Jah 3 Kanada taotleb, et EÜ esitaks sertifikaadi. — Kassid 92/65/EMÜ (Kauplemist ei toimu) 92/65/EMÜ”

II LIIDE

“6. Värske liha Kaup Euroopa Ühenduse eksport Kanadasse Kanada eksport Euroopa Ühendusse Kaubandustingimused Samaväärsus Eritingimused Tegevus Kaubandustingimused Samaväärsus Eritingimused Tegevus EÜ standardid Kanada standardid Kanada standardid EÜ standardid Loomatervishoid — Mäletsejalised 2002/99/EÜ määrus (EÜ) nr 999/2001 Loomatervishoiuseadus ja määrused, jaotised 40, 41 Jah 2 Päritolutõend Loomatervishoiuseadus ja määrused. 2002/99/EÜ määrus (EÜ) nr 999/2001 Jah 3 — Hobuslased 2002/99/EÜ Loomatervishoiuseadus ja määrused, jaotised 40, 41 Jah 2 Päritolutõend Loomatervishoiuseadus ja määrused. 2002/99/EÜ Jah 3 — Sead 2002/99/EÜ Loomatervishoiuseadus ja määrused, jaotised 40, 41 Jah 2 Päritolutõend Loomatervishoiuseadus ja määrused. 2002/99/EÜ Jah 3 Rahvatervis 64/433/EMÜ Lihakontrolliseadus ja määrused. Toidu- ja ravimiseadus ning määrused Tarbijapakendi- ja märgistamisseadus ning määrused (kui on pakitud jaemüügiks) Kanada põllumajandustoodete seadus ja eluskarja ning kodulindude rümpade liigitamise määrused (veiseliha puhul) Jah 1 Teatavad sätted vaadatakse läbi lihainspektsiooni määruse muutmisel Lihakontrolliseadus ja määrused. Toidu- ja ravimiseadus ning määrused Tarbijapakendi- ja märgistamisseadus ning määrused (kui on pakitud jaemüügiks) Kanada põllumajandustoodete seadus ja eluskarja ning kodulindude rümpade liigitamise määrused (veiseliha puhul) 2002/477/EÜ Jah 1 Lihahügieeni käsiraamatu 11. peatüki Euroopa Liitu käsitleva 11.7.3 jaotise alajaotised 2 ja 3 vastavalt lihahügieeni käsitlevale direktiivile (nr 2005-3) (1) Tapaeelset ja -järgset kontrolli käsitlevad sätted, turustamiseks ettenähtud sigade määratlus ning muud hügieeninõuded vaadatakse läbi, kui kohaldatakse uusi EL toiduhügieeni käsitlevaid määrusi.”

(1) http://www.inspection.gc.ca/francais/anima/meavia/mmopmmhv/chap11/eu-uef.shtml – prantsuskeelne versioon

http://www.inspection.gc.ca/english/anima/meavia/mmopmmhv/chap11/eu-uee.shtml – ingliskeelne versioon.

III LIIDE

“JOONEALUSED MÄRKUSED Joonealune märkus A Värske liha, lihatooted, linnuliha, ulukiliha I. KANADA EKSPORT EUROOPA ÜHENDUSSE: 1. Vasikad tuleb nülgida. 2. Rümpade puhul katteid ei kasutata. 3. Vastavus EÜ eeskirjadele külmkambrite kohta (direktiiv 71/118/EMÜ). 4. Vastavus EÜ eeskirjadele saastusest puhastamise kohta. II. EUROOPA ÜHENDUSE EKSPORT KANADASSE: 1. Vastavus Kanada eeskirjadele kodulindude tapajärgse kontrolli kohta.”

IV LIIDE